PATVIRTINTA

Skuodo rajono savivaldybės tarybos

2018 m. kovo 19 d. sprendimu Nr. T10-49/T9-

**IŠMOKŲ VAIKAMS TEIKIMO ASMENIMS, PATIRIANTIEMS SOCIALINĘ RIZIKĄ, TVARKOS APRAŠAS**

**I. BENDROSIOS NUOSTATOS**

1. Išmokų vaikams teikimo asmenims, patiriantiems socialinę riziką, tvarkos aprašo   
(toliau – Aprašas) tikslas – užtikrinti tikslingą išmokų vaikams naudojimą, patenkinant gyvybiškai būtinus vaikų poreikius Skuodo rajono savivaldybėje.

2. Aprašas reglamentuoja išmokų vaikams teikimo asmenims, patiriantiems socialinę riziką, tvarką. Socialinė rizika – kaip ši sąvoka apibrėžta Piniginės socialinės paramos nepasiturintiems gyventojams įstatyme. 3. Išmokos vaikams asmenims, patiriantiems socialinę riziką, skiriamos ir mokamos vadovaujantis Lietuvos Respublikos išmokų vaikams įstatymu, Lietuvos Respublikos Vyriausybės patvirtintais Išmokų vaikams skyrimo ir mokėjimo nuostatais ir šiuo Aprašu.

**II. IŠMOKŲ VAIKAMS TEIKIMO ASMENIMS, PATIRIANTIEMS SOCIALINĘ RIZIKĄ, BŪDAI**

4. Išmokos vaikams asmenims, patiriantiems socialinę riziką, gali būti teikiamos šiais būdais:

**4.1. pinigais:**

4.1.1. vaiką (vaikus) prižiūrinčiai motinai ar tėvui (įmotei ar įtėviui);

4.1.2. vyresniam kaip 16 metų vaikui;

**4.2. nepinigine forma:**

4.2.1. maisto produktais, drabužiais, avalyne, higienos reikmenimis ir kitomis vaikams būtinomis prekėmis;

4.2.2. socialinėmis kortelėmis, skirtomis pirkti parduotuvėse (**prekybos centruose) parduodamas prekes (išskyrus alkoholio, tabako gaminius bei loterijos bilietus) ir atsiskaityti už komunalinius mokesčius;**

4.2.3. maitinimo talonais;

4.2.4. paslaugomis, vadovaujantis Lietuvos Respublikos socialinių paslaugų įstatymu:

**4.2.4.1. socialinių įgūdžių ugdymu ir palaikymu;**

**4.2.4.2. psichosocialine pagalba;**

4.2.5. apmokant vaikų maitinimo išlaidas mokyklose ar dienos centruose;

4.2.6. apmokant vaikų išlaikymo išlaidas ikimokyklinėse įstaigose;

4.2.7. apmokant neformaliojo vaikų švietimo paslaugų išlaidas;

**4.2.8. apmokant vaiko gydymosi išlaidas, medicininės reabilitacijos ir kitas medicinines paslaugas.**

**5. Išmokų teikimo būdai vaiko (vaikų) poreikiams užtikrinti parenkami atsižvelgiant į socialinio darbuotojo, dirbančio su asmenimis, patiriančiais socialinę riziką, (toliau – Socialinis darbuotojas) rekomendacijas.**

**6. Asmenims, patiriantiems socialinę riziką, išmokos dydis piniginėmis lėšomis negali viršyti 50 procentų paskirtos išmokos dydžio.**

**III. IŠMOKŲ VAIKAMS TEIKIMO ASMENIMS, PATIRIANTIEMS SOCIALINĘ RIZIKĄ, ORGANIZAVIMAS**

**7. Socialinis darbuotojas, lankydamas socialinę riziką patiriančias šeimas namuose, įvertina jų gyvenimo ir buities sąlygas, socialinius įgūdžius prižiūrint ir auklėjant vaikus, būtiniausių vaikų poreikių tenkinimą ir surašo socialinės apsaugos ir darbo ministro nustatytos formos buities ir gyvenimo sąlygų patikrinimo aktą, kuriame rekomenduoja išmokų vaikams teikimo būdus.**

**8. Socialinio darbuotojo rekomendacija dėl išmokų vaikams teikimo būdų suderinama su seniūnijos seniūnu ir perduodama Socialinės paramos skyriaus vyr. specialistėms.**

**9. Sprendimą dėl išmokų vaikams teikimo asmenims, patiriantiems socialinę riziką, būdo ir formos priima Socialinės paramos skyriaus vedėja, atsižvelgdama į Socialinio darbuotojo rekomendaciją.**

**10. Socialinis darbuotojas informuoja asmenį, patiriantį socialinę riziką, apie jam nustatytą išmokų vaikams teikimo būdą ir formą jo prašyme nurodytu būdu per 5 darbo dienas nuo sprendimo priėmimo.**

**11. Asmenims, patiriantiems socialinę riziką, pasinaudoti išmokomis vaikams, teikiamomis nepinigine forma, padeda Socialinis darbuotojas.**

**12. Asmenys, kurie kreipiasi dėl išmokų ir kurie jas gauna, privalo:**

**12.1. pateikti visą ir teisingą informaciją, įrodančią asmens teisę gauti išmokas, ir būtinus išmokoms gauti dokumentus;**

**12.2. sudaryti socialiniams darbuotojams, savivaldybės administracijos valstybės tarnautojams ir (ar) kitiems darbuotojams galimybę tikrinti jų gyvenimo sąlygas;**

**12.3. išmokas naudoti pagal jų tikslinę paskirtį.**

**IV. BAIGIAMOSIOS NUOSTATOS**

**13. Išmokų piniginėmis ir nepiniginėmis formomis teikimą koordinuoja ir kontrolę vykdo Skuodo rajono savivaldybės administracijos Socialinės paramos skyrius.**

14. Šis Aprašas gali būti keičiamas, pildomas ar naikinamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marytė Stoncelienė, (8 440) 455 80